Victor Clock

Victor Howard Clock (født 26. oktober 1918, død 8. november 2006) var en norsk skihopper som representerte Fagernes IL og senere IL i BUL. Han tok sølvmedalje i NM på Raufoss i 1940 og bronsemedalje i Sem (Tønsberg) i 1937 og Kristiansand i 1939. I VM i Lahtis i 1938 ble han nummer 7.

Clock ble født i USA og hadde amerikansk far og norsk mor. Han kom til Norge da han var 1 1/2 år gammel, etter at faren hadde dødd av spanskesyken under 1. verdenskrig, og han vokste opp på morens hjemsted Ulnes i Nord-Aurdal. I 1937 flyttet han til Oslo og studerte ved Statens håndverks- og kunstindustriskole og deretter Treiders handelsskole. Etter hoppkarrieren var han kjøpmann på Fagernes og senere i Ski.

Referanser 

 Kilder 
 Trygve Bjørgo: Valdresidrett - andre del. Valdres bygdeboks forlag 1992. ISBN 82-990167-3-8, s. 26-31 (digitalisert av Nasjonalbiblioteket)
 Arne Thoresen: Lengst gjennom lufta. Versal Forlag, Oslo 2007. ISBN 978-82-8188-030-6, s. 334
 Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, s. 154

Kategori:Norske skihoppere
Kategori:Personer fra Nord-Aurdal kommune